
Tájékoztató a Képviselő-testület 1/2010. (II.24.) Kt. Ör. számú költségvetési rendeletének I. félévi végrehajtásáról

Az államháztartásról szóló 1992. évi XXXVIII. törvény 79. § (1) bekezdésében előírt kötelezettségemnek eleget téve terjesztem a T. Képviselő testület elé az önkormányzat 2010. I. féléves gazdálkodásáról készült tájékoztatást. 
A költségvetési rendelet I. félévi teljesítését bevételi és kiadási oldalról részletesen az
1. és 2. sz. melléklet mutatja.
A költségvetés alakulása
A 2010. évi eredeti költségvetésünket 631.710 e Ft bevételi és kiadási főösszeggel, valamint 125.040 e Ft hiánnyal (amelyből működési hiány:76.271 e Ft, felhalmozási hiány 48.769 e Ft) fogadtuk el. 
Az önkormányzat gazdálkodásának a központi költségvetéstől való erős függőségét mutatja, hogy az intézményi működési bevételeink és helyi adóbevételeink az összes bevétel 27,3 %-át érik el az első félévben. A forráshiányos gazdálkodás ellenére a költségvetési egyensúly biztosításához az I. félévben nem kellett a rulirozó hitelkeretet igénybevenni.
A tárgyévi elfogadott módosításokat követően költségvetésünk bevételi és kiadási előirányzata 643.855 e Ft-ra nőtt. 
Bevételi források és azok teljesítése az I. félévben
A bevételek önkormányzati szinten 54,6 %-ban teljesültek, ami összegszerűen 351.705 e Ft-ot jelent, amelyből a működési bevételek 56,3 %-os, a felhalmozási bevételek pedig 53,0 %-os teljesítést mutatnak. A működési bevételeken belül valamennyi bevételi jogcímen az időarányosnak megfelelő, illetve azt meghaladó mértékű a teljesítés. A felhalmozási célú bevételek időarányos értékét elsősorban az Általános Iskola felújításával kapcsolatos DAOP-os pályázati források megfelelő ütemezése befolyásolja. 

Az Önkormányzat módosított költségvetési rendeletében meghatározott bevételét 348.415 e Ft-ra teljesítette. Részletesen:
Intézményi működési bevételek:
 3.106 e Ft

Önkormányzatok sajátos működési bevételei:
123.380 e Ft
Támogatások, kiegészítések és átvett pénzeszközök:
191.672 e Ft
(ebből költségvetési támogatás: 58.401 e Ft)

Felhalmozási és tőke jellegű bevételek 
12.500 e Ft

Hitelek és kölcsönök bevételei:
21.047 e Ft

Pénzforgalom nélküli átfutó és függő bevételek:                    -  3.290 e Ft

Bevételek összesen:                                                           348.415 e Ft

Az Önkormányzat működési bevételei a közterület használati díjból, alkalmazottak térítési díjából, továbbszámlázott szolgáltatások értékéből, a művelődési ház, képzési központ bérleti díjaiból, áfa bevételekből, valamint egyéb befizetésekből tevődik össze. 


Helyi adóbevételek teljesülése az előirányzathoz képest:

	Megnevezés
	Módosított előirányzat

 (ezer Ft)
	Teljesítés 

(ezer Ft)
	Teljesítés

( % )

	Építményadó
	4.500
	2.249
	50,0

	Telekadó
	530
	267
	50,4

	Magánszemélyek kommunális adója
	5.000
	2.834
	56,7

	Idegenforgalmi adó
	200
	10
	5,0

	Iparűzési adó
	85.000
	89.465
	105,3

	Helyi adók összesen
	95.230
	94.825
	99,6


Államháztartás más alrendszereiből, EU-ból származó bevételek:

	Megnevezés
	Teljesítés 

(ezer Ft)

	Központosított előirányzatok
	16.322

	A helyi önkormányzatok fejlesztési feladatainak támogatása
	3.096

	Támogatásértékű működési bevételek összesen
	8.769

	· Központi költségvetési szervtől

	5.293

	· Fejezeti kezelésű előirányzattól

	6

	Támogatásértékű felhalmozási bevételek összesen
	130.657

	· Központi költségvetési szervtől

	130.657


Központosított előirányzatként a határátkelőhely működtetésére 9.070 e Ft, lakossági közműfejlesztési hozzájárulásra 63 e Ft, kereset-kiegészítésre 2.512 e Ft, nyári szociális étkeztetésre 500 e Ft, EU Önerő Alapból 4.167 e Ft, Óvodáztatási támogatásra 10 e Ft   érkezett önkormányzatunkhoz.

Vis maior feladatok

2009. évről - áthúzódó feladatként – a közcélú foglalkoztatással kapcsolatos eszköz- és anyagbeszerzésre, illetve a hulladékgyűjtő edények beszerzésére biztosított 3.096 e Ft támogatás jelenik meg.
Kiadások alakulása az I. félévben
Az Önkormányzat kiadásait 254.129 e Ft-ra teljesítette. Részletesen:

Személyi juttatások:
35.073 e Ft

Munkaadót terhelő járulékok:
8.865 e Ft

Dologi és egyéb folyó kiadások:
41.016 e Ft

Végleges pénzeszköz átadások, egyéb támogatások:
53.261 e Ft

Felújítások:
88.274 e Ft

Beruházási kiadások:
7.853 e Ft

Felhalmozási Áfa befizetések                                                              12.469 e Ft

Hiteltörlesztés, kölcsönök nyújtása:
4.905 e Ft

Pénzforgalom nélküli átfutó és függő kiadások:                                    2.413 e Ft

Kiadások                                                                                         254.129 e Ft
Az összkiadáson belül működési kiadások 137.952 e Ft, fejlesztési kiadások 113.764 e Ft.

A felhalmozási kiadásokat  részletesen a 4. sz. melléklet tartalmazza.
Hitelműveletek:
Hitel felvétel:
· Rulirozó hitel nettó egyenlege 2010. június 30-án


   
        0  e Ft

· Hosszú lejáratú hitelek felvétele





    -----
Hitel törlesztés:

· Likvidhitel törlesztése (technikai tétel)




          0 e Ft

· Hosszú lejáratú hitelek törlesztése

Világítás korszerűsítés






       772 e Ft

Mezőgazdasági bekötőút






       589 e Ft

Általános Iskola nyílászáró csere
                                                             784 e Ft

I. orvosi rendelő







       210 e Ft

Röszkecsat kezességvállalás miatt                                                     2.550 e Ft

Összefoglalva
A működési forráshiány miatt a 2010. I. félévi gazdálkodás erősen visszafogott teljesítésre adott lehetőséget, amelyet működési hitel felvétele, illetve a rulirozó hitelkeret igénybevétele nélkül teljesítettünk. A 2009. évi Önhiki elszámolással és  kamataival-, illetve a  2009. évi jövedelem különbség mérséklésére kapott támogatás visszatérítendő részével kapcsolatos, az állami költségvetést megillető visszafizetési kötelezettségünk teljesítésére 11.567 e Ft forrást kellett biztosítanunk. 
A költségvetés I. féléves végrehajtása során Önhiki előleget nem igényeltünk, a működési kiadások visszaszorításával teljesítettük az előző évvel kapcsolatos visszafizetési kötelezettségeinket.

Likviditásunk biztosítása az előző évekhez képest javult, az I. félévben a zökkenőmentes működőképesség érdekében a rulírozó hitelkeretünket nem kellett igénybe vennünk.
Az I. félév fejlesztései közül kiemelkedik az Általános Iskola felújítása, továbbá az utas, illetve a közösségi közlekedés fejlesztésével kapcsolatos beruházások. A pályázatok finanszírozása zökkenőmentes, nem veszélyezteti a működést.

A II. félév vitelét két kockázati tényező jelentősen meghatározza, amely a jelenlegi információk alapján kedvezően befolyásolja gazdálkodásunkat: az Önhiki I. ütemében 12.890 e Ft támogatást ítéltek meg önkormányzatunknak, illetve a jövedelemkülönbség mérséklésre kapott támogatás 2010. évi  elszámolási szabályai miatti változás következtében több mint 30 millió Ft támogatás illeti meg önkormányzatunkat. 
� TÁMOP 3.2.3-08/2-2009. Művelődési Ház 4.561 e Ft, országgyűlési képviselők választása 611 e Ft, kisebbségi önkormányzati képviselők választása 121 e Ft


� Mozgáskorlátozottak támogatása


� DAOP 4.2.1/2F-2f-2009 Általános Iskola felújítása 127.560 e Ft, TÁMOP 3.2.4-08/1-2009. Könyvtár 3.097 e Ft

